b'\n_START_ARTICLE_\nVindenergi i Danmark\n_START_PARAGRAPH_\nDanmark har v\xc3\xa6rt pioner innenfor utvikling av kommersiell vindenergi helt tilbake i 1970-\xc3\xa5rene og rommer i dag en vesentlig del av vindm\xc3\xb8llene rundt om i verden. Mange er produsert av danske produsenter slik som Vestas og Siemens Wind Power sammen med mange komponentleverand\xc3\xb8rer. Vindprodusert elektrisitet utgjorde 33\xc2\xa0% av Danmarks samlede elforbruk i 2013 og 39\xc2\xa0% i 2014. I 2012 vedtok den danske regjeringen en plan om \xc3\xa5 \xc3\xb8ke andelen av elproduksjon fra vind til 50\xc2\xa0% i 2020, og til 84% i 2035.'